Paul Wegener
De Paul Wegener war en däitsche Schauspiller, Dréibuchauteur a Filmregisseur. Hie gouf den 11. Dezember 1874 zu Arnoldsdorf (Westpreisen), haut Jarantowice (Polen), gebuer, an ass den 13. September 1948 zu Berlin gestuerwen.

Hie war dat jéngst vun de fënnef Kanner vum Textil-Fabrikant Otto Wegener a senger Fra, der Anno Wolff.

No sengem Abitur, 1894, studéiert de Wegener Droit, fir d'éischt zu Freiburg (Breisgau) dann zu Leipzig.

1912 fänkt de Wegener un, sech mam Film ze beschäftegen. Fir déi däitsch Bioscop entwéckelt hie mam Hanns Heinz Ewers an dem Kameramann Guido Seeber d'Dréibuch fir den Der Student von Prag, deen an de Studioë vun der Bioscop zu Babelsberg an zu Prag gedréit gouf. De Regisseur war den Dän Stellan Rye. De Film gëtt e risege Succès, an et ass mam Max Mack sengem Der Andere dat éischt Konschtwierk vum Däitsche Film.

De Paul Wegener huet a méi wéi 60 Filmer als Schauspiller matgewierkt, an huet a 19 Filmer Regie gefouert.

Filmographie (Auswiel)
 1945: Kolberg, vum Veit Harlan
 1945: Der Fall Molander, vum Georg Wilhelm Pabst
 1942: Diesel, vum Gerhard Lamprecht
 1942: Der große König, vum Veit Harlan
 1939: Das unsterbliche Herz, vum Veit Harlan
 1935: ...nur ein Komödiant, vum Erich Engel
 1932: Das Geheimnis um Johann Orth, vum Willi Wolff
 1928: Alraune, vum Henrik Galeen
 1927: Svengali, vum Gennaro Righelli
 1926: Dagfin, vum Joe May
 1926: The Magician, vum Rex Ingram
 1925: Lebende Buddhas, vum Paul Wegener
 1922: Lucrezia Borgia, vum Richard Oswald
 1922: Das Weib des Pharao, vum Ernst Lubitsch
 1920: Der Golem, wie er in die Welt kam, vum Carl Boese a Paul Wegener
 1920: Sumurun, vum Ernst Lubitsch
 1919: Madame DuBarry, vum Ernst Lubitsch
 1915: Der Golem, vum Henrik Galeen a Paul Wegener
 1913: Der Student von Prag, vum Stellan Rye
 1913: Evinrude, vum Stellan Rye

Um Spaweck 

 Iwwer de Paul Wegener

Däitsch Filmschauspiller
Däitsch Theaterschauspiller
Däitsch Filmregisseuren
Däitsch Dréibuchauteuren
Gebuer 1874
Gestuerwen 1948